
బెంగళూరు : పెద్ద నోట్ల రద్దును విమర్శిస్తున్నవారిపై ప్రధాన మంత్రి నరేంద్ర మోదీ విరుచుకుపడ్డారు. ప్రభుత్వ నిర్ణయం ప్రజా వ్యతిరేక చర్య అంటూ నిరసన వ్యక్తం చేస్తున్నవారిని దుయ్యబట్టారు. వీరంతా నల్లధనాన్ని, అవినీతిని పూజించేవాళ్ళని ఆరోపించారు. నల్లధనం, అవినీతి వల్ల దేశ ఆర్థిక వ్యవస్థ, రాజకీయాలు, సమాజం తీవ్రంగా దెబ్బతింటున్నాయన్నారు. 14వ ప్రవాసీ భారతీయ దివస్ సందర్భంగా ఆదివారం జరిగిన సమావేశంలో మోదీ మాట్లాడారు. అవినీతికి వ్యతిరేకంగా ప్రభుత్వం అమలు చేస్తున్న చర్యలపై నల్లధనానికి మద్దతిచ్చేవారు బురద జల్లడం బాధాకరమని తెలిపారు.దేశాభివృద్ధిలో ప్రవాస భారతీయులు భాగస్వాములవుతుండటం సంతోషకరమని మోదీ చెప్పారు. ఎన్ఆర్ఐలు 69 బిలియన్ డాలర్లు పెట్టుబడి పెట్టి, దేశ ఆర్థిక వ్యవస్థకు ఊతమిచ్చారని ప్రశంసించారు. ఈ సందర్భంగా ఎఫ్డీఐకి మరో అర్థం చెప్పారు. ఎఫ్డీఐ అంటే ఫారిన్ డైరెక్ట్ ఇన్వెస్ట్మెంట్ (విదేశీ ప్రత్యక్ష పెట్టుబడులు) అంటారని, అయితే తాను ఫస్ట్ డెవలప్ ఇండియా (మొదట భారతదేశాన్ని అభివృద్ధి చేయండి) అంటానని వివరించారు. బ్రెయిన్ డ్రెయిన్ (మేధోవలస)ను బ్రెయిన్ గెయిన్ (మేధో లాభదాయకత)గా మార్చాలనుకుంటున్నామన్నారు.

bengaluru : pedda notla raddunu vimarsistunnavaaripa pradhaana mantri narendra modii viruchukupaddaaru. prabhutva nirnayam praja vyatireka charya antuu nirasana vyaktam chestunnavaarini duyyabattaaru. veerantaa nalladhanaanni, avineetini poojinchevaallani aaropinchaaru. nalladhanam, avineeti valla desha aardhika vyavastha, rajakeeyaalu, samajam teevramgaa debbatintunnayanna. 14va pravasi bhaarateeya divas sandarbhamgaa aadivaaram jarigina samavesamlo modii matladaru. avineetiki vyatirekamgaa prabhutvam amalu chestunna charyalapai nalladhanaaniki maddatichevaaru burada jalladam badhakaramani telipaaru.deshaabhivruddhilo pravasa bhaaratheeyulu bhagaswamulavutundatam santoshakaramani modii cheppaaru. anrilu 69 billian daalarlu pettubadi petti, desha aardhika vyavasthaku ootamicchaarani prasamsinchaaru. ee sandarbhamgaa efdiky maro artham cheppaaru. efdi ante farin direct investment (videshee pratyaksha pettubadulu) antaarani, ayithe taanu fust devalap india (modata bhaaratadesaanni abhivruddhi cheyandi) antaanani vivarinchaaru. brain drain (medhovalasa)nu brain geyin (medho laabhadaayakata)gaa marchalanukuntunnama.